text: Revy med overbelægning
  24 juli 2012 kl. 15.25
  Sønderborg Sommer Revy har på fredag spillet 51 udsolgte forestillinger. Men revyen ender med at have en belægningsprocent på over 100!
  Der er nemlig 498 sæder i teatret i Sønderborg. Og 51 gange 498 bliver 25.398 - men der er indtil i dag solgt 25.429 billetter...
  - Det lyder jo unægteligt, som om flere revygæster har siddet på skødet af hinanden, siger revychef Leif Maibom. 
  Han forklarer, at teatret har nogle barstole på balkonen, og disse bruges, når der virkelig er pres på, og de benyttes også af kolleger, venner m.v.
  
  Publikumsrekord - igen-igen
  Og han er ikke i tvivl om, at barstolene kommer i brug til de sidste, så belægningsprocenten bliver et stykker over de 100. 
  Der var oprindelig sat 45 forestillinger til salg. Men efter flotte anmeldelser blev antallet udvidet til 51.
  Det betyder også, at revyen igen-igen sætter publikumsrekord. Antallet af tilskuere er næsten fordoblet på 10 år. 
  Årets revy - ?Lige til grænsen? - er igen sammen med 4 andre revyen blevet optaget til udsendelse på TV Charlie. Det forlyder, at TV Charlie vil starte med at sende revyerne fra den 23. september.
  